**ΔΕΛΤΙΟ ΤΥΠΟΥ**

ΝΗΠΙΑΓΩΓΕΙΟ ΦΟΙΝΙΚΑ ΣΥΡΟΥ

ΠΡΟΣΚΛΗΣΗ ΣΕ ΧΡΙΣΤΟΥΓΕΝΝΙΑΤΙΚΗ ΔΡΑΣΗ: ΣΤΕΙΛΕ ΚΑΙ ΕΣΥ ΜΙΑ ΕΥΧΗ!

«Κάλεσμα προς μικρούς και μεγάλους»

Στο πλαίσιο των χριστουγεννιάτικων εκδηλώσεων ενόψει των εορτών, το νηπιαγωγείο Φοίνικα Σύρου, απευθύνει ανοικτή πρόσκληση προς όλα τα παιδιά του νησιού, αλλά και στις οικογένειές τους.

«Οι φετινές εορτές είναι αρκετά διαφορετικές, γι’ αυτό κι εμείς σκεφτήκαμε να προσθέσουμε λίγη μαγική χρυσόσκονη σ’ αυτές και να μοιράσουμε απλόχερα χαμόγελα ελπίδας & αισιοδοξίας στους τροφίμους των τριών οίκων ευγηρίας του νησιού μας… Γι’ αυτό λοιπόν, σας προσκαλούμε να φτιάξετε μια χειροποίητη χριστουγεννιάτικη κάρτα (με ζωγραφική, κολάζ, υλικά της φύσης κλπ), να γράψετε μια γλυκιά ευχούλα, το όνομά σας, και να την τοποθετήσετε στα ειδικά ταχυδρομικά κουτιά που θα υπάρχουν γι’ αυτό το σκοπό, σε δυο σημεία του νησιού και πιο συγκεκριμένα, στην είσοδο του Νηπιαγωγείου Φοίνικα Σύρου (επί της οδού Χαλεπά) και στον φούρνο του Ντάνου στον Φοίνικα! Τώρα που φέτος, λόγω των συνθηκών δεν επιτρέπονται πλέον οι επισκέψεις στους οίκους ευγηρίας του νησιού, ας προσφέρουμε στους ηλικιωμένους συνανθρώπους μας, μια νότα αισιοδοξίας στις γκρίζες μέρες που διανύουμε…»

Πότε; Περιμένουμε τις κάρτες σας από την Τρίτη 8 Δεκεμβρίου ως την 20 Κυριακή 20 Δεκεμβρίου 2020

Πού; Στο νηπιαγωγείο Φοίνικα Σύρου & στο φούρνο του Ντάνου, στον Φοίνικα

\*Μετά το πέρας της συλλογής τους, οι κάρτες θα απολυμανθούν, θα σφραγιστούν σε φακέλους και θα παραδοθούν στους οίκους ευγηρίας σε συνεννόηση με τους υπευθύνους όπου και θα διανεμηθούν με ασφάλεια στους τροφίμους.

Καλές Γιορτές!